Virallinen lehti nro C 341 , 29/11/1999 s. 0032



KIRJALLINEN KYSYMYS E-4060/98 esittäjä(t): Anita Pollack (PSE) komissiolle (13. tammikuuta 1999) Aihe: Bioteknologiayritykset Voiko komissio kertoa kuinka monta bioteknologiayritystä on rekisteröity kussakin jäsenmaassa ja eritellä pienet ja keskisuuret yritykset, suuret yritykset ja ne, jotka on listattu maan arvopaperipörssiin. Voiko komissio myös kertoa kuinka monelle bioteknologiselle tuotteelle kukin yritys on hankkinut luvan ja kuinka monet näistä tuotteista ovat tällä hetkellä markkinoilla. Komission jäsenen Martin Bangemanninkomission puolesta antama vastaus (26. helmikuuta 1999) Uusimpien saatavilla olevien tietojen mukaan yhteisön alueella oli vuonna 1997 yhteensä 942 bioteknologiayritystä(1). Lukuun sisältyvät alkuvaiheessa olevat yritykset (perustettu vuonna 1997, 1-49 työntekijää), pienet yritykset (perustettu ennen vuotta 1997, 1-49 työntekijää), keskisuuret yritykset (50-149 työntekijää) sekä suuret yritykset (150-500 työntekijää). Seuraavassa taulukossa on esitetty yritysten jakautuminen jäsenvaltioittain. >TAULUKON PAIKKA> Pienten ja keskisuurten yritysten (pk-yritysten) sekä alkuvaiheessa olevien yritysten määrä kertoo bioteknologiateollisuuden nopeasta kehittymisestä yhteisön alueella. Eurooppalaisista bioteknologiayrityksistä 61 noteerataan nykyisin useissa Euroopan arvopaperipörsseissä(2) (London Stock Exchange, EASDAQ, Nouveau Marché) sekä Pohjois-Amerikassa (NASDAQ). On mahdotonta sanoa, kuinka monelle bioteknologiatuotteelle kyseiset yritykset ovat saaneet luvan tai kuinka paljon bioteknologiatuotteita markkinoilla tällä hetkellä on. Seuraavasta taulukosta näkyy Euroopan patenttiviraston vuonna 1997 eurooppalaisille yrityksille myöntämien patenttien määrä(3). >TAULUKON PAIKKA> Eurooppalaisille yrityksille myönnettiin vuonna 1997 yhteensä 681 patenttia, kun niitä myönnettiin 728 vuonna 1996, 673 vuonna 1995 ja 726 vuonna 1994. Toinen indikaattori on markkinoille yhteisön lainsäädännön puitteissa saatettujen tuotteiden lukumäärä. Vuonna 1997 Euroopan lääkearviointivirasto hyväksyi 22 tuotetta, joista 11:tä voidaan pitää puhtaasti bioteknologisina tuotteina. Mikään kyseisistä tuotteista ei kuitenkaan ollut eurooppalaisen yrityksen kehittämä(4). Geneettisesti muunnettujen organismien tarkoituksellisesta levittämisestä ympäristöön annetun direktiivin 90/220/ETY(5) mukaisesti hyväksytystä 18 tuotteesta 16 oli eurooppalaisten yritysten tuotteita (tiedot 9. marraskuuta 1998). Uuselintarvikkeista ja elintarvikkeiden uusista ainesosista annetun asetuksen (EY) 258/97(6) 5 artiklan mukaisesti ilmoitetuista kahdeksasta tuotteesta viisi oli eurooppalaisten yritysten ilmoittamia. (1) Ernst & Young, 1998: European Life Sciences 98: Continental Shift, s. 3. Luxemburgia ja Kreikkaa koskevia tietoja ei otettu huomioon. (2) Ernst & Young, 1998: European Life Sciences 98: Continental Shift, s. 11. (3) Lähde: Euroopan patenttivirasto, tammikuu 1999. Lukuihin sisältyvät seuraavat patenttiluokat: A0IG (puutarhanhoito), A01H (uudet kasvit), A61K (lääke-, hampaidenhoito- ja kauneudenhoitovalmisteet), C12N (mikro-organismit, entsyymit, tai niitä sisältävät koostumukset), C12P (mikrobiologiset ja entsymaattiset menetelmät), C12Q (entsyymeihin ja mikro-organismeihin liittyvät mittaus- ja testausmenetelmät). (4) Lähde: Ernst & Young, 1998: European Life Sciences 98: Continental Shift. (5) EYVL L 117, 8.5.1990. (6) EYVL L 43, 14.2.1997.